# Møtereferat

|  |  |
| --- | --- |
| **Til stede:** | Frank Haga, Guro Herje Haga, Rebecca Midthus, Monica Lunde, Torill Hansen, Jan Fredrik Leibnitz, Erik Logstein og Arild Johnsen |
| **Forfall:** |   |
| **Møtegruppe:** | Driftsstyret på Klemetsrud skole |
| **Møtested:** | Klemetsrud skole - personalrommet |
| **Møtetid:** | Onsdag 10. januar 2018 kl. 18.00 |
| **Referent:** | Arild Johnsen |
| **Telefon:** | 90293177 |
| **Neste møte:**  | 21. mars kl. 18.00 |

|  |
| --- |
| **Referat fra møte i Klemetsrud skoles driftsstyre** |

|  |  |
| --- | --- |
| Sak 1/2018 | **Godkjenning av referat fra driftsstyrets møte 29. november 2017**Møtereferat fra 29. november 2017 ble godkjent. |
| Sak 2/2018 | **Godkjenning av innkalling og saksliste**Innkalling og saksliste ble godkjent.  |
| Sak 3/2018 | **Rektor orienterer****Besøk på en skole som bruker nettbrett i undervisningen:** IKT-ansvarlig og rektor var på skolebesøk 5. januar. Smestad skole har innført undervisning med nettbrett på 1., 2. og 3. trinn, og viste frem diverse verktøy til bruk i opplæring i lesing, skriving og regning. I tillegg informerte ledelsen på Smestad om administrative forhold rundt det å bli en skole der alle elever har hvert sitt nettbrett. For Klemetsruds del anser vi dette besøket som starten på prosessen med undersøke hvilke muligheter og rammer som ligger til grunn. I første omgang er det å sikre god PC-dekning en viktig prioritet. **Nye og kommende tilsettinger:** I skrivende stund gjennomføres intervjuer til stillingene MerLæring1-4 og vikariat på 4. trinn. **SMU:** Det ble holdt møte i SMU like før møtet i driftsstyret. Rektor orienterte om innholdet i dagens møte. Det er viktig at innholdet i SMU-møter tas opp i elevrådet.  |
| Sak 4/2018 | **Orientering fra AKS*** Arbeidet med taket er nå ferdig utført
* Alle barn har nå sin egen garderobeplass
 |
| Sak 5/2018 | **Forslag til foreløpig strategisk plan for Klemetsrud skole 2018**I slutten av desember 2017 kom det beskjed fra administrasjonen i Utdanningsetaten at den nye ressursfordelingsmodellen som er i emning ikke ble endelig vedtatt i Byrådet 20. desember slik planen egentlig var. Dette medførte at strategisk plan og budsjett for 2018 skulle anses som foreløpige, og at driftsstyremøtene i januar derfor ikke skulle gjøre endelige vedtak om disse dokumentene. Driftsstyret gjennomgikk de strategiske dokumentene og drøftet dem. Det ble en diskusjon knyttet til prosessen rundt risikovurdering. Vi ble enig om å gjengi denne diskusjonen i referatet med følgende kommentar: *Prosessen rundt risikovurderingsdelen av arbeidet med strategisk plan ble diskutert. Det kom en kommentar på at det burde gått mer tydelig frem i den strategiske planen at risikovurderingen som er gjort, er et resultat av at det er foretatt et valg blant flere andre mulige risikoområder. Slik det fremgår nå er det ikke blitt foretatt en reell risikovurdering.* Det kom også en kommentar på at skolens ledelse, ved neste korsvei, bør legge opp til at strategisk plan og budsjett drøftes i skolens MBU før dokumentene skal vedtas i driftsstyret. Driftsstyret tok for øvrig foreløpig strategisk plan for 2018 til etterretning.  |
| Sak 6/2018 | **Forslag til foreløpig budsjett for Klemetsrud skole og aktivitetsskole 2018**Av samme årsak som i sak 5 kunne ikke driftsstyre gjøre endelig vedtak knyttet til budsjettene. Vi gjennomgikk dokumentene og kommenterte. Det er viktig at det skilles tydelig mellom hva som er utgifter til skoledrift og hva som går på det bygningsmessige. Skolen ser ut til å ende opp med et mindreforbruk. På neste møte drøfter vi hva disse pengene kan brukes til. Utover dette ble foreløpig budsjett for skole og AKS tatt til etterretning.  |
| Sak 7/2018 | **Eventuelt****Fullstendighetserklæring:** Denne skal rektor sende inn før 9. mars. I og med at neste driftsstyremøte er 21. mars ble det bestemt at vi vedtar fullstendighetserklæringen på e-post. Det ble presisert at det ikke skal stå i erklæringen at skolen står ansvarlig for Undervisningsbygg sin internfakturering.  |

------------------------------------------------------- --------------------------------------------------------

 Frank Haga (leder) Arild Johnsen (referent)

|  |  |
| --- | --- |
|   |   |
|   |   |